ხარაგაულის მუნიციპალიტეტის ვებ გვერდი kharagaulinews.gov.ge 2015 წლის 7 აპრილს შევიდა ექსპლუატაციაში.

ვებ გვერდის ავტორი გახლავთ ი.მ. ჯაბა ფცქიალაძე, რომელთანაც მერიას გაფორმებული აქვს ხელშეკრულება და იგი დღემდე ახორციელებს ვებგვერდის ფუნქციონირების პროგრამულ უზრუნველყოფას, მათ შორის ვებ-გვერდზე განთავსებული ინფორმაციის დაცვას არასანქცირებული ჩარევისაგან, ინფორმაციის შეცვლის, გაყალბების, დამახინჯების, წაშლის და დაბლოკვისაგან.

kharagaulinews.gov.ge - ს ადმინისტრირებას უწევს მერიის ადმინისტრაციული სამსახურის საზოგადოებასთან ურთიერთობის განყოფილება.

ვებ გვერდზე ოპერატიულად და რეგულარულად თავსდება განყოფილების თანამშრომლების მიერ მომზადებული მასალები მუნიციპალიტეტში მიმდინარე პოლიტიკური, ინფრასტრუქტურული, სოციალური,

კულტურული, სპორტული თუ სხვა სახის ღონისძიებების შესახებ.

ვაშუქებთ ხარაგაულის მუნიციპალიტეტის მერიის და საკრებულოს საქმიანობას, ბიუროსა და საკრებულოს სხდომების მიმდინარეობას.

ინფორმაციას ვაწვდით მოსახლეობას ხარაგაულში არსებული არასამეწარმეო-არაკომერციულ იურიდიული პირების, მუნიციპალიტეტის საჯარო

სკოლებისა და სხვადასხვა ორგანიზაციებში ჩატარებული მნიშვნელოვანი და მასშტაბური აქტივობების შესახებ.

2018 წელს განხორციელდა ვებ გვერდის რებრედინგი და ახლახანს იგი განახლებული დიზაინითა და მისამართით შევიდა ექსპლუატაციაში. ვებ გვერდის ახალი ვერსია გაცილებით უფრო მოქნილი და ეფექტურია. საიტი არის ე.წ. რესპონსივი, რაც ნიშნავს, რომ ინტერნეტის ტელეფონით მომხმარებლებისთვის იგი უფრო ხელსაყრელი და ადვილადმოხმარებადია. ვებ გვერდის ახალ ვერსიაში ინფორმაციები უფრო მოკლედ, კონკრეტულად და მკაფიოდაა წარმოდგენილი. განახლებულ ვებ გვერდზე დატანილია ინფორმაცია ხარაგაულის მუნიციპალიტეტის მერიის, საკრებულოს, ა(ა)იპ -ებისა და სხვადასხვა ორგანიზაციების შესახებ.

ბოლო დროს ჩატარებულმა კვლევებმა ცხადყო რომ ინტერნეტმომხმარებლების უმეტესი ნაწილი ინფორმაციებს ტელეფონის საშუალებით ეცნობა. სწორედ აქედან გამომდინარე შევქმენით ვებ გვერდის ახალი დიზაინი და რესპონსივ ვერსია. ვებ გვერდს ზედა მარჯვენა კუთხეში არის ჩანართი წარწერით - საიტის ძველი ვერსია, რომელიც ამჟამად განახლების პროცესშია, სადაც ვრცლად არის წარმოდგენილი ინფორმაცია ხარაგაულის შესახებ.

სტატისტიკური მონაცემებით ვებ გვერდს ამ

დროისათვის 1 755 185 ნახვა აქვს, აქედან უნიკალური ვიზიტორია 97 359.

ერთი თვის საშუალო ნახვები სტატისტიკური მონაცემებით 54 179-ია. მათ შორის ერთ

თვეში ვებ გვერდს 5 236 უნიკალური ვიზიტორი ყავდა.

ვებ გვერდის ფუნქციონირებისთვის ფინანსური დანახარჯი შეადგენს დომენის მომსახურებას, ანუ სახელისა და მისამართის არსებობა ინტერნეტსივრცეში, რისთვისაც წელიწადში ვიხდით 30 ლარი. აღნიშნულ მომსახურებას კავკასუს ონლაინი უზრუნველყოფს. ხოლო ვირტუალურ სივრცეზე ინფორმაციის განთავსების მიზნით, მომსახურება თვეში 80 ლარია, ხელშეკრულება გაფორმებულია შპს youlook-თან.

გაცნობებთ, რომ ვებ გვერდს, მერიის შიდა აუდიტისა და მონიტორინგის სამსახურის მიერ 2018 წელს ჩაუტარდა მონიტორინგი და აუდიტის ანგარიშში ასახულია შენიშვნები. ხარვეზები გასწორებულია.

გარდა ამისა, ვებ გვერდს პერიოდულად უტარდება მონიტორინგი, როგორც არასამთავრობო სექტორისგან ისე სამთავრობო უწყებებისგან.

ა/ო საერთაშორისო გამჭვირვალობა საქართველოს მიერ იმერეთის მუნიციპალიტეტების ვებ გვერდების კვლევის შედეგად ხარაგაულის ვებ გვერდმა მიიღო შენიშვნები და რეკომენდაციები, რომელიც ამ დროისთვის აღმოფხვრილია.

შენიშვნა რომელიც მივიღეთ 2016 წლის კვლევაში იყო ის, რომ ვებ გვერდზე არ იყო გამოქვეყნებული შესყიდვების წლიური გეგმა. ხარვეზი გასწორებულია.

2017 წელს ჩატარებულ კვლევაში, მივიღეთ ასევე შენიშვნა, რომ ვებ გვერდზე არ იდო დადგენილება ინფორმაციის პროაქტიულად გამოქვეყნების წესის დამტკიცების შესახებ, რომელიც ხარაგაულის საკრებულოს ამ დრომდე არ ქონდა მიღებული. აღნიშნული დადგენილება 2018 წელს მიიღო საკრებულომ და ის უკვე განთავსებულია ვებ გვერდზე.

ჩვენთვის ძალიან საამაყოა, რომ ორი წლის განმავლობაში ჩატარებული კვლევების შედეგად გარდა შენიშვნებისა ხარაგაულის ვებ გვერდზე საერთაშორისო გამჭვირვალობა საქართველოს დასკვნაში წერია:

„მნიშვნელოვანია, რომ ხარაგაულის მუნიციპალიტეტი არის ერთადერთი მუნიციპალიტეტი, რომლის ვებგვერდზე განთავსებულია საკრებულოს საქმიანობის შესახებ ანგარიში. გარდა საკრებულოს საქმიანობის შესახებ ანგარიშისა, ვებგვერდზე ასევე მოცემულია საკრებულოს ცალკეული ფრაქციებისა და კომისიების, მერიის ინფრასტრუქტურისა და კეთილმოწყობის სამსახურის საქმიანობის შესახებ ანგარიშებიც, ასევე აქტიურია ვებგვერდი სიახლეების გამოქვეყნების კუთხით.

საყურადღებოა, რომ ხარაგაულის მუნიციპალიტეტს ვებგვერდზე მითითებული აქვს როგორც მოქალაქეთა მისაღების, ასევე საჯარო ინფორმაციაზე პასუხისმგებელი პირის საკონტაქტო ინფორმაცია. და რაც ასევე, ძალიან მნიშვნელოვანია მერიაში ფუნქციონირებს ცხელი ხაზი, რომლის ნომერიც მითითებულია ვებ გვერდზე“ .

გაცნობებთ, რომ ახალ ვებ გვერდზე განთავსებულია გამოკითხვა, რაც უფრო გამჭვირვალეს გახდის ჩვენს საქმიანობას.